# Euroopan unionin C 40/2022

| | ISSN 1977-1053 |
| --- | --- |
| Euroopan unionin
  virallinen lehti | C 40 |
| | |
| Suomenkielinen laitos | Tiedonantoja ja ilmoituksia | 65. vuosikerta26. tammikuu 2022 |

ISSN 1977-1053

Euroopan unionin

virallinen lehti

C 40

Suomenkielinen laitos

Tiedonantoja ja ilmoituksia

65. vuosikerta26. tammikuu 2022

---

| Sisältö | Sivu |
| --- | --- |
| | V   Ilmoitukset |
| | YHTEISEN KAUPPAPOLITIIKAN TOTEUTTAMISEEN LIITTYVÄT MENETTELYT |
| | Euroopan komissio |
| 2022/C 40/01 | Ilmoitus tiettyjen Kiinan kansantasavallasta ja Taiwanista peräisin olevien ruostumattomasta teräksestä valmistettujen viimeisteltyjen tai viimeistelemättömien tyssähitsauksessa käytettävien putkien liitososien tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta | 1 |
| | KILPAILUPOLITIIKAN TOTEUTTAMISEEN LIITTYVÄT MENETTELYT |
| | Euroopan komissio |
| 2022/C 40/02 | Ennakkoilmoitus yrityskeskittymästä (Asia M.10569 – KKR / GIP / CYRUSONE) – Yksinkertaistettuun menettelyyn mahdollisesti soveltuva asia (
  1
  ) | 14 |
| | MUUT SÄÄDÖKSET |
| | Euroopan komissio |
| 2022/C 40/03 | Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla | 16 |
| 2022/C 40/04 | Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta) | 20 |

Sisältö

Sivu

V   Ilmoitukset

YHTEISEN KAUPPAPOLITIIKAN TOTEUTTAMISEEN LIITTYVÄT MENETTELYT

Euroopan komissio

2022/C 40/01

Ilmoitus tiettyjen Kiinan kansantasavallasta ja Taiwanista peräisin olevien ruostumattomasta teräksestä valmistettujen viimeisteltyjen tai viimeistelemättömien tyssähitsauksessa käytettävien putkien liitososien tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta

1

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

2022/C 40/02

Ennakkoilmoitus yrityskeskittymästä (Asia M.10569 – KKR / GIP / CYRUSONE) – Yksinkertaistettuun menettelyyn mahdollisesti soveltuva asia (
  1
  )

1

14

MUUT SÄÄDÖKSET

Euroopan komissio

2022/C 40/03

Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla

16

2022/C 40/04

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

20

---

| | |
| --- | --- |
| | (1)   ETA:n kannalta merkityksellinen teksti. |

---

(1)   ETA:n kannalta merkityksellinen teksti.

1

| FI | |
| --- | --- |

FI

---

V Ilmoitukset

YHTEISEN KAUPPAPOLITIIKAN TOTEUTTAMISEEN LIITTYVÄT MENETTELYT

Euroopan komissio

| 26.1.2022 | FI | Euroopan unionin virallinen lehti | C 40/1 |
| --- | --- | --- | --- |

26.1.2022

FI

Euroopan unionin virallinen lehti

C 40/1

---

Ilmoitus tiettyjen Kiinan kansantasavallasta ja Taiwanista peräisin olevien ruostumattomasta teräksestä valmistettujen viimeisteltyjen tai viimeistelemättömien tyssähitsauksessa käytettävien putkien liitososien tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta

(2022/C 40/01)

Julkaistuaan ilmoituksen (1) tiettyjen Kiinan kansantasavallasta ja Taiwanista, jäljempänä ”asianomaiset maat”, peräisin olevien ruostumattomasta teräksestä valmistettujen viimeisteltyjen tai viimeistelemättömien tyssähitsauksessa käytettävien putkien liitososien tuontiin sovellettavien polkumyynnin vastaisten toimenpiteiden voimassaolon lähestyvästä päättymisestä Euroopan komissio, jäljempänä ”komissio”, on vastaanottanut polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8. kesäkuuta 2016 annetun Euroopan parlamentin ja neuvoston asetuksen (EU) 2016/1036 (2), jäljempänä ”perusasetus”, 11 artiklan 2 kohdan mukaisen tarkastelupyynnön.

1.   Tarkastelupyyntö

Valmistajien etuja valvova järjestö Defence Committee of the Stainless steel butt-welding Fittings industry of the European Union, jäljempänä ”pyynnön esittäjä”, toimitti pyynnön 26. lokakuuta 2021 tiettyjä ruostumattomasta teräksestä valmistettuja viimeisteltyjä tai viimeistelemättömiä tyssähitsauksessa käytettäviä putkien liitososia valmistavan unionin tuotannonalan puolesta perusasetuksen 5 artiklan 4 kohdan mukaisesti.

Avoin versio pyynnöstä ja analyysi unionin tuottajien tuesta pyynnölle ovat saatavilla asianomaisten osapuolten tarkasteltavaksi tarkoitetussa asiakirja-aineistossa. Tämän ilmoituksen 5.6 kohdassa annetaan tietoa oikeudesta tutustua asianomaisten osapuolten tarkasteltavaksi tarkoitettuun asiakirja-aineistoon.

2.   Tarkastelun kohteena oleva tuote

Tämän tarkastelun kohteena ovat Kiinan kansantasavallasta, jäljempänä ”Kiina”, ja Taiwanista peräisin olevat tyssähitsauksessa käytettävät putkien liitososat, jotka on valmistettu austeniittisista ruostumattomista teräslajeista ja jotka vastaavat AISI-tyyppejä 304, 304L, 316, 316L, 316Ti, 321 ja 321H ja niitä vastaavia tyyppejä muissa standardeissa; liitososien suurin ulkoläpimitta on enintään 406,4 millimetriä, seinämän paksuus on enintään 16 millimetriä, niiden sisäpinnan keskimääräinen karheus (Ra) on vähintään 0,8 mikrometriä ja ne ovat laipattomia, viimeisteltynä tai viimeistelemättömänä, jäljempänä ”tarkastelun kohteena oleva tuote”, ja jotka luokitellaan tällä hetkellä CN-koodeihin ex 7307 23 10 ja ex 7307 23 90 (Taric-koodit 7307231015, 7307231025, 7307239015, 7307239025). Nämä CN- ja Taric-koodit annetaan ainoastaan ohjeellisina.

3.   Voimassa olevat toimenpiteet

Tällä hetkellä voimassa oleva toimenpide on komission täytäntöönpanoasetuksella (EU) 2017/141 (3) käyttöön otettu lopullinen polkumyyntitulli.

4.   Tarkastelun perusteet

Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin jatkumiseen tai toistumiseen ja unionin tuotannonalalle aiheutuneen vahingon jatkumiseen tai toistumiseen.

4.1.   
  Polkumyynnin jatkumisen todennäköisyyttä koskeva väite

4.1.1.   Kiinasta tulevan polkumyynnin jatkumisen todennäköisyyttä koskeva väite

Pyynnön esittäjä väitti, että perusasetuksen 2 artiklan 6 a kohdan b alakohdassa tarkoitettujen merkittävien vääristymien esiintymisen vuoksi polkumyynnin jatkumisen todennäköisyyden määrittämiseksi ei ole asianmukaista käyttää Kiinan kotimarkkinoiden hintoja ja kustannuksia.

Perustellakseen merkittäviä vääristymiä koskevia väitteitään pyynnön esittäjä viittasi komission yksiköiden 20. joulukuuta 2017 laatimaan maaraporttiin, jossa kuvaillaan Kiinassa vallitsevia erityisiä markkinaolosuhteita (4). Pyynnön esittäjä viittasi erityisesti vääristymiin, kuten valtion läsnäolosta yleisesti aiheutuviin ja tarkemmin terässektoriin vaikuttaviin vääristymiin (ruostumattomasta teräksestä valmistettu putki on tarkasteltavana olevan tuotteen tärkein tuotantopanos) sekä maahan, energiaan, pääomaan ja työvoimaan liittyviin vääristymiin.

Lisäksi pyynnön esittäjä tukeutui julkisesti saatavilla oleviin tietoihin, erityisesti Kiinassa toimivan EU:n kauppakamarin julkaisemaan raporttiin (5), OECD:n raporttiin (6), terästeollisuuden ylikapasiteettia käsittelevän globaalin foorumin ministeritason raporttiin (7) ja Kiinan terässektorin 13. viisivuotissuunnitelmaan, ja viittasi asetukseen, jolla on otettu käyttöön lopullinen polkumyyntitulli tiettyjen Valko-Venäjältä, Kiinan kansantasavallasta ja Venäjältä peräisin olevien raudasta tai seostamattomasta teräksestä valmistettujen hitsattujen putkien tuonnissa toimenpiteiden voimassaolon päättymistä koskevan tarkastelun perusteella, sekä asetukseen, jolla on otettu käyttöön väliaikainen polkumyyntitulli tiettyjen Indonesiasta, Kiinan kansantasavallasta ja Taiwanista peräisin olevien kuumavalssattujen teräslevyjen ja -kelojen tuonnissa (8).

Käytettävissä olevien tietojen perusteella komissio katsoo, että on olemassa perusasetuksen 5 artiklan 9 kohdan mukainen riittävä näyttö, joka osoittaa, että hintoihin ja kustannuksiin vaikuttavien merkittävien vääristymien vuoksi Kiinan kotimarkkinoiden hintojen ja kustannusten käyttö ei ole asianmukaista, joten on perusteltua panna tutkimus vireille perusasetuksen 2 artiklan 6 a kohdan perusteella.

Näin ollen Kiinasta tulevan polkumyynnin jatkumista koskeva väite perustuu perusasetuksen 2 artiklan 6 a kohdan a alakohta huomioon ottaen laskennallisen normaaliarvon, joka on määritetty asianmukaisen edustavan maan vääristymättömiä hintoja tai vertailuarvoja osoittavien tuotanto- ja myyntikustannusten perusteella, ja Kiinasta peräisin olevan, tarkastelun kohteena olevan tuotteen unioniin viennin yhteydessä veloitetun vientihinnan (noudettuna lähettäjältä -tasolla) vertailuun.

Tämän perusteella lasketut polkumyyntimarginaalit ovat Kiinan osalta huomattavat.

Maaraportti on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla (9).

4.1.2.   Taiwanista tulevan polkumyynnin jatkumisen todennäköisyyttä koskeva väite

Taiwanin kotimarkkinahinnoista ei ole saatavilla tietoja pyynnön esittäjän yrityksistä huolimatta. Tämän vuoksi polkumyynnin jatkumisen todennäköisyyttä koskeva väite perustuu Taiwanin laskennallisen normaaliarvon (tuotantokustannukset, myynti-, yleis- ja hallintokustannukset sekä voitto) ja unioniin vietäväksi myydyn, tarkastelun kohteena olevan tuotteen vientihinnan (noudettuna lähettäjältä -tasolla) väliseen vertailuun. Myös alkuperäisessä tutkimuksessa oli käytetty laskennallista normaaliarvoa.

Tällä perusteella lasketut polkumyyntimarginaalit ovat Taiwanin osalta huomattavat.

4.2.   
  Vahingon jatkumisen tai toistumisen todennäköisyyttä koskeva väite

Pyynnön esittäjä väittää, että Kiinasta ja Taiwanista tulevan tuonnin aiheuttaman vahingon jatkuminen on todennäköistä. Tältä osin pyynnön esittäjä on toimittanut riittävää näyttöä siitä, että tarkastelun kohteena olevan tuotteen tuonti asianomaisista maista on pysynyt merkittävänä sekä absoluuttisesti että markkinaosuudella mitattuna.

Pyynnön esittäjän toimittama näyttö osoittaa, että unionin tuotannonalan taloudellinen tilanne on heikentynyt hintojen laskun vuoksi. Pyynnön esittäjä väittää tämän johtuvan asianomaisista maista tulevasta halpatuonnista.

Rajoittamatta edellä esitettyä pyynnön esittäjä väittää myös, että Kiinan kansantasavallasta ja Taiwanista tulevan tuonnin aiheuttama vahingon toistuminen on todennäköistä. Tältä osin pyynnön esittäjä on toimittanut riittävää näyttöä siitä, että jos toimenpiteiden annetaan raueta, tarkastelun kohteena olevan tuotteen tuontimäärät Kiinan kansantasavallasta ja Taiwanista unioniin todennäköisesti kasvavat nykyisestä, koska Kiinan kansantasavallassa ja Taiwanissa on käyttämätöntä kapasiteettia ja kun otetaan huomioon nykyisen tuonnin taso. Jos tämänhetkiset toimenpiteet eivät olisi voimassa, tarkastelupyynnössä käytetyn tarkastelua koskevan tutkimusajanjakson aikana molemmista asianomaisista maista tulevan tuonnin osalta on selvää näyttöä sekä hinnan alittavuudesta että viitehinnan alittavuudesta. Tämän perusteella asianomaisista maista polkumyyntihinnoilla tulevan tuonnin määrä johtaisi todennäköisesti unionin tuotannonalalle aiheutuvan vahingon toistumiseen, jos toimenpiteiden annetaan raueta.

5.   Menettely

Kuultuaan perusasetuksen 15 artiklan 1 kohdalla perustettua komiteaa komissio on tullut siihen tulokseen, että polkumyynnin ja vahingon todennäköisyydestä on olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se panee tarkastelun vireille perusasetuksen 11 artiklan 2 kohdan mukaisesti.

Tarkastelussa selvitetään, johtaisiko toimenpiteiden voimassaolon päättyminen todennäköisesti Kiinan kansantasavallasta ja Taiwanista peräisin olevan tarkastelun kohteena olevan tuotteen polkumyynnin jatkumiseen tai toistumiseen ja unionin tuotannonalalle aiheutuvan vahingon jatkumiseen tai toistumiseen.

Komissio kiinnittää osapuolten huomion myös covid-19-epidemian vaikutuksista polkumyynnin ja tukien vastaisiin tutkimuksiin annettuun ilmoitukseen (10), jota saatetaan soveltaa tähän menettelyyn.

5.1.   
  Tarkastelua koskeva tutkimusajanjakso ja tarkastelujakso

Polkumyynnin jatkumista tai toistumista koskeva tutkimus kattaa 1. tammikuuta 2021 ja 31. joulukuuta 2021 välisen ajanjakson, jäljempänä ”tarkastelua koskeva tutkimusajanjakso”. Vahingon jatkumisen tai toistumisen todennäköisyyden arvioinnin kannalta merkittäviä suuntauksia tarkastellaan kaudella, joka ulottuu 1. päivästä tammikuuta 2018 tutkimusajanjakson loppuun, jäljempänä ”tarkastelujakso”.

5.2.   
  Pyyntöä ja tutkimuksen vireillepanoa koskevat huomautukset

Asianomaisten osapuolten, jotka haluavat esittää huomautuksia pyynnöstä (myös vahinkoon ja syy-yhteyteen liittyvistä seikoista) tai mistä tahansa tutkimuksen vireillepanoa koskevista näkökohdista (myös pyynnön saaman tuen asteesta), on tehtävä se 37 päivän kuluessa tämän ilmoituksen julkaisemisesta Euroopan unionin virallisessa lehdessä (11).

Tutkimuksen vireillepanoa koskevat kuulemispyynnöt on esitettävä 15 päivän kuluessa tämän ilmoituksen julkaisemisesta.

5.3.   
  Menettely polkumyynnin jatkumisen todennäköisyyden määrittämiseksi

Toimenpiteiden voimassaolon päättymistä koskevassa tarkastelussa komissio tutkii unioniin tarkastelua koskevalla tutkimusajanjaksolla suuntautunutta vientiä ja unioniin suuntautuneesta viennistä riippumatta selvittää, onko tarkastelun kohteena olevaa tuotetta asianomaisissa maissa tuottavien ja myyvien yritysten tilanne sellainen, että unioniin polkumyyntihinnoilla tapahtuva vienti todennäköisesti jatkuisi tai toistuisi, jos toimenpiteiden voimassaolo päättyy.

Näin ollen kaikkia asianomaisissa maissa toimivia tarkastelun kohteena olevan tuotteen tuottajia (12), myös niitä, jotka eivät toimineet yhteistyössä tutkimuksessa, joka johti voimassa olevien toimenpiteiden käyttöönottoon, pyydetään osallistumaan komission tutkimukseen.

5.3.1.   Asianomaisten maiden tuottajia koskeva tutkimus

Koska sellaisia Kiinan kansantasavallassa ja Taiwanissa toimivia tuottajia, joita tämä toimenpiteiden voimassaolon päättymistä koskeva tarkastelu koskee, voi olla huomattava määrä, komissio voi rajata tutkittavien tuottajien määrän kohtuulliseksi valitsemalla otoksen (tätä menettelyä kutsutaan ”otannaksi”), jotta tutkimus saataisiin päätökseen säädetyssä määräajassa. Otanta suoritetaan perusasetuksen 17 artiklan mukaisesti.

Jotta komissio pystyy päättämään otannan tarpeellisuudesta ja voi tarvittaessa valita otoksen, kaikkia tuottajia tai niiden edustajia, myös niitä, jotka eivät toimineet yhteistyössä tämän tarkastelun kohteena olevien toimenpiteiden käyttöönottoon johtaneessa tutkimuksessa, pyydetään toimittamaan komissiolle tiedot yrityksistään 7 päivän kuluessa tämän ilmoituksen julkaisemisesta. Tiedot on toimitettava TRON.tdi-tietokannan kautta osoitteessa https://tron.trade.ec.europa.eu/tron/tdi/form/R758_SAMPLING_FORM_FOR_EXPORTING_PRODUCER. Tiedot TRON-tietokantaan pääsemiseksi annetaan jäljempänä 5.6 ja 5.9 kohdassa.

Saadakseen asianomaisten maiden tuottajia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä asianomaisten maiden viranomaisiin ja saattaa ottaa yhteyttä tiedossa oleviin tuottajien järjestöihin näissä maissa.

Jos otos tarvitaan, tuottajien valintaperusteena käytetään suurinta edustavaa tuotannon, myynnin tai viennin määrää, joka voidaan kohtuudella tutkia käytettävissä olevassa ajassa. Komissio ilmoittaa otokseen valituista yrityksistä kaikille tiedossa oleville tuottajille asianomaisissa maissa, asianomaisten maiden viranomaisille ja tuottajien järjestöille tarvittaessa asianomaisten maiden viranomaisten välityksellä.

Kun komissio on saanut tuottajien otoksen valintaa varten tarpeelliset tiedot, se ilmoittaa asianomaisille osapuolille siitä, onko ne sisällytetty otokseen. Otokseen valittujen tuottajien on palautettava täytetty kyselylomake 30 päivän kuluessa niiden otokseen sisällyttämistä koskevasta päätöksestä ilmoittamisen jälkeen, ellei toisin mainita.

Komissio liittää asianomaisten osapuolten tarkasteltavaksi tarkoitettuun asiakirja-aineistoon ilmoituksen valitusta otoksesta. Otoksen valintaa koskevien huomautusten on oltava perillä 3 päivän kuluessa otosta koskevasta päätöksestä ilmoittamisen jälkeen.

Kopio asianomaisten maiden tuottajille tarkoitetusta kyselylomakkeesta on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla https://trade.ec.europa.eu/tdi/case_details.cfm?id=2574.

Niiden yritysten, jotka ovat ilmoittaneet suostuvansa mahdolliseen otokseen sisällyttämiseen mutta joita ei valita otokseen, katsotaan toimivan yhteistyössä, sanotun kuitenkaan rajoittamatta perusasetuksen 18 artiklan mahdollista soveltamista.

5.3.2.   Kiinaa koskeva lisämenettely merkittävien vääristymien osalta

Kaikkia asianomaisia osapuolia pyydetään esittämään näkökantansa, toimittamaan tietoja ja esittämään asiaa tukevaa näyttöä perusasetuksen 2 artiklan 6 a kohdan soveltamisen osalta tässä ilmoituksessa annettujen ohjeiden mukaisesti. Nämä tiedot ja asiaa tukeva näyttö on toimitettava komissiolle 37 päivän kuluessa tämän ilmoituksen julkaisemisesta, ellei toisin mainita.

Komissio pyytää kaikkia asianomaisia osapuolia esittämään näkökantansa tuotantopanoksista ja harmonoidun järjestelmän (HS-nimikkeistö) koodeista, jotka on esitetty pyynnössä, ehdottamaan edustavia maita ja yksilöimään tutkimuksen kohteena olevan tuotteen tuottajia kyseisissä maissa. Nämä tiedot ja asiaa tukeva näyttö on toimitettava komissiolle 15 päivän kuluessa tämän ilmoituksen julkaisemisesta.

Perusasetuksen 2 artiklan 6 a kohdan e alakohdan mukaisesti komissio ilmoittaa pikaisesti vireillepanon jälkeen tutkimuksen osapuolille – asianomaisten osapuolten tarkasteltavaksi tarkoitettuun asiakirja-aineistoon liitetyllä ilmoituksella – merkityksellisistä lähteistä, joita se aikoo käyttää normaaliarvon määrittämiseksi Kiinan osalta perusasetuksen 2 artiklan 6 a kohdan nojalla. Tämä koskee kaikkia lähteitä ja tarvittaessa myös asianmukaisen edustavan kolmannen maan valintaa. Tutkimuksen osapuolille on annettava 10 päivää aikaa huomautusten toimittamiseen alkaen siitä, kun edellä tarkoitettu ilmoitus on liitetty asianomaisten osapuolten tarkasteltavaksi tarkoitettuun asiakirja-aineistoon.

Komission käytettävissä olevien tietojen mukaan mahdollinen edustava kolmas maa Kiinan osalta tässä tapauksessa on Thaimaa. Asianmukaisen edustavan kolmannen maan lopullisen valinnan tekemiseksi komissio tutkii, onko olemassa maita, joiden taloudellinen kehitys on samaa tasoa kuin Kiinassa, joissa tuotetaan ja myydään tarkastelun kohteena olevaa tuotetta ja joissa asiaa koskevia tietoja on helposti saatavilla. Jos tällaisia maita on useampi kuin yksi, etusijalle asetetaan tarvittaessa maat, joissa sosiaaliturva ja ympäristönsuojelu ovat riittävällä tasolla.

Merkityksellisten lähteiden osalta komissio kehottaa kaikkia Kiinan tuottajia toimittamaan tiedot tarkastelun kohteena olevan tuotteen tuotannossa käytetyistä materiaaleista (raaka-aineista ja prosessoiduista materiaaleista) ja energiasta 15 päivän kuluessa tämän ilmoituksen julkaisemisesta. Tiedot on toimitettava TRON.tdi-tietokannan kautta osoitteessa https://tron.trade.ec.europa.eu/tron/tdi/form/R758_INFO_ON_INPUTS_FOR_EXPORTING_PRODUCER_FORM. Tiedot TRON-tietokantaan pääsemiseksi annetaan jäljempänä 5.6 ja 5.9 kohdassa.

Lisäksi kaikki esitettävät asiatiedot kustannusten ja hintojen arvioimiseksi perusasetuksen 2 artiklan 6 a kohdan a alakohdan nojalla on toimitettava 65 päivän kuluessa tämän ilmoituksen julkaisemisesta. Tällaiset asiatiedot olisi otettava yksinomaan julkisesti saatavilla olevista lähteistä.

Saadakseen tarpeelliseksi katsomansa tiedot perusasetuksen 2 artiklan 6 a kohdan b alakohdassa tarkoitettuja väitettyjä merkittäviä vääristymiä koskevaa tutkimustaan varten komissio asettaa lisäksi kyselylomakkeen Kiinan hallituksen saataville.

5.3.3.   Etuyhteydettömiä tuojia koskeva tutkimus (13) (14)

Asianomaisista maista unioniin tulevan tarkastelun kohteena olevan tuotteen etuyhteydettömiä tuojia, myös niitä, jotka eivät toimineet yhteistyössä tutkimuksessa, joka johti voimassa olevien toimenpiteiden käyttöönottoon, pyydetään osallistumaan tähän tutkimukseen.

Koska sellaisia etuyhteydettömiä tuojia, joita tämä toimenpiteiden voimassaolon päättymistä koskeva tarkastelu koskee, voi olla huomattava määrä, komissio voi rajata tutkittavien etuyhteydettömien tuojien määrän kohtuulliseksi valitsemalla otoksen (tätä menettelyä kutsutaan ”otannaksi”), jotta tutkimus saataisiin päätökseen säädetyssä määräajassa. Otanta suoritetaan perusasetuksen 17 artiklan mukaisesti.

Jotta komissio pystyy päättämään otannan tarpeellisuudesta ja voi tarvittaessa valita otoksen, kaikkia etuyhteydettömiä tuojia tai niiden edustajia, myös niitä, jotka eivät toimineet yhteistyössä tämän tarkastelun kohteena olevien toimenpiteiden käyttöönottoon johtaneessa tutkimuksessa, pyydetään ilmoittautumaan komissiolle. Näiden osapuolten on ilmoittauduttava 7 päivän kuluessa tämän ilmoituksen julkaisemisesta toimittamalla komissiolle tämän ilmoituksen liitteessä edellytetyt tiedot yrityksestään tai yrityksistään.

Saadakseen tiedot, jotka se katsoo tarpeellisiksi etuyhteydettömien tuojien otoksen valintaa varten, komissio voi lisäksi ottaa yhteyttä tiedossa oleviin tuojien järjestöihin.

Jos otos tarvitaan, tuojien valintaperusteena voidaan käyttää asianomaisista maista peräisin olevan, tarkastelun kohteena olevan tuotteen suurinta edustavaa unionissa myytyä määrää, joka voidaan kohtuudella tutkia käytettävissä olevassa ajassa. Komissio ilmoittaa otokseen valituista yrityksistä kaikille tiedossa oleville etuyhteydettömille tuojille ja tuojien järjestöille.

Komissio myös liittää asianomaisten osapuolten tarkasteltavaksi tarkoitettuun asiakirja-aineistoon ilmoituksen valitusta otoksesta. Otoksen valintaa koskevien huomautusten on oltava perillä 3 päivän kuluessa otosta koskevasta päätöksestä ilmoittamisen jälkeen.

Saadakseen tutkimuksensa kannalta tarpeellisiksi katsomansa tiedot komissio toimittaa kyselylomakkeet otokseen valittujen etuyhteydettömien tuojien saataville. Näiden osapuolten on palautettava täytetty kyselylomake 30 päivän kuluessa otoksen valinnasta ilmoittamisen jälkeen, ellei toisin mainita.

Kopio etuyhteydettömille tuojille tarkoitetusta kyselylomakkeesta on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla https://trade.ec.europa.eu/tdi/case_details.cfm?id=2574.

5.4.   
  Menettely vahingon jatkumisen tai toistumisen todennäköisyyden määrittämiseksi

Jotta voidaan määrittää, onko unionin tuotannonalaan kohdistuvan vahingon jatkuminen tai toistuminen todennäköistä, komissio pyytää tarkastelun kohteena olevan tuotteen tuottajia unionissa osallistumaan tutkimukseen.

5.4.1.   Unionin tuottajia koskeva tutkimus

Koska sellaisia unionin tuottajia, joita tämä toimenpiteiden voimassaolon päättymistä koskeva tarkastelu koskee, on huomattava määrä, komissio on päättänyt rajata tutkittavien unionin tuottajien määrän kohtuulliseksi valitsemalla otoksen, jotta tutkimus saataisiin päätökseen säädetyssä määräajassa (tätä menettelyä kutsutaan myös ”otannaksi”). Otanta suoritetaan perusasetuksen 17 artiklan mukaisesti.

Komissio on valinnut alustavasti unionin tuottajien otoksen. Tarkemmat tiedot löytyvät asianomaisten osapuolten tarkasteltavaksi tarkoitetusta asiakirjasta.

Asianomaisia osapuolia kehotetaan esittämään huomautuksia alustavasta otoksesta. Lisäksi muiden unionin tuottajien tai niiden edustajien, myös niiden, jotka eivät toimineet yhteistyössä voimassa olevien toimenpiteiden käyttöönottoon johtaneessa tutkimuksessa, jotka katsovat, että niiden olisi kuuluttava otokseen, on otettava yhteyttä komissioon 7 päivän kuluessa tämän ilmoituksen julkaisemisesta. Alustavaa otosta koskevien huomautusten on oltava perillä 7 päivän kuluessa tämän ilmoituksen julkaisemisesta, ellei toisin mainita.

Komissio ilmoittaa otokseen lopullisesti valituista yrityksistä kaikille tiedossa oleville unionin tuottajille ja/tai niiden järjestöille.

Otokseen valittujen unionin tuottajien on palautettava täytetty kyselylomake 30 päivän kuluessa niiden otokseen sisällyttämistä koskevasta päätöksestä ilmoittamisen jälkeen, ellei toisin mainita.

Kopio unionin tuottajille tarkoitetusta kyselylomakkeesta on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla https://trade.ec.europa.eu/tdi/case_details.cfm?id=2574

5.5.   
  Menettely unionin edun arvioimiseksi

Jos polkumyynnin ja sen aiheuttaman vahingon jatkumisen tai toistumisen todennäköisyyttä koskevat väitteet ovat perusteltuja, tehdään perusasetuksen 21 artiklan mukaisesti päätös siitä, onko polkumyynnin vastaisten toimenpiteiden pitäminen voimassa unionin edun mukaista.

Unionin tuottajia, tuojia ja niitä edustavia järjestöjä, käyttäjiä ja niitä edustavia järjestöjä, ammattiyhdistyksiä sekä kuluttajia edustavia järjestöjä pyydetään toimittamaan komissiolle tietoja siitä, ovatko toimenpiteet unionin edun mukaisia.

Unionin edun arviointia koskevat tiedot on toimitettava 37 päivän kuluessa tämän ilmoituksen julkaisemisesta, ellei toisin mainita. Tiedot voidaan toimittaa joko vapaamuotoisesti tai täyttämällä komission laatima kyselylomake.

Kopio kyselylomakkeista, myös tarkastelun kohteena olevan tuotteen käyttäjille tarkoitetusta kyselylomakkeesta, on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla https://trade.ec.europa.eu/tdi/case_details.cfm?id=2574.

Perusasetuksen 21 artiklan mukaisesti toimitetut tiedot otetaan huomioon ainoastaan, jos tietojen tueksi on niitä toimitettaessa esitetty tosiasioihin perustuva näyttö.

5.6.   
  Asianomaiset osapuolet

Voidakseen osallistua tutkimukseen asianomaisten osapuolten, kuten asianomaisten maiden tuottajien, unionin tuottajien, tuojien ja niitä edustavien järjestöjen, käyttäjien ja niitä edustavien järjestöjen, ammattiyhdistysten sekä kuluttajia edustavien järjestöjen on ensin osoitettava, että niiden toiminnan ja tarkastelun kohteena olevan tuotteen välillä on objektiivisesti todettava yhteys.

Asianomaisten maiden tuottajia, unionin tuottajia, tuojia ja niitä edustavia järjestöjä, jotka asettivat tietoja saataville 5.3.1, 5.3.3 ja 5.4.1 kohdassa kuvattujen menettelyjen mukaisesti, pidetään asianomaisina osapuolina, jos niiden toiminnan ja tarkastelun kohteena olevan tuotteen välillä on objektiivisesti todettava yhteys.

Muut osapuolet voivat osallistua tutkimukseen asianomaisina osapuolina vasta siitä hetkestä, jona ne ilmoittautuvat, edellyttäen että niiden toiminnan ja tarkastelun kohteena olevan tuotteen välillä on objektiivisesti todettava yhteys. Se, että jotakin tahoa pidetään asianomaisena osapuolena, ei rajoita perusasetuksen 18 artiklan soveltamista.

Asianomaisten osapuolten tarkasteltavaksi tarkoitettuun asiakirja-aineistoon pääsy tapahtuu Tron.tdi-tietokannan kautta osoitteessa https://tron.trade.ec.europa.eu/tron/TDI. Pääsyn saamiseksi asiakirja-aineistoon on noudatettava kyseisellä sivulla olevia ohjeita (15).

5.7.   
  Muut kirjalliset huomautukset

Kaikkia asianomaisia osapuolia pyydetään esittämään näkökantansa, toimittamaan tietoja ja esittämään asiaa tukevaa näyttöä tässä ilmoituksessa annettujen ohjeiden mukaisesti. Nämä tiedot ja asiaa tukeva näyttö on toimitettava komissiolle 37 päivän kuluessa tämän ilmoituksen julkaisemisesta, ellei toisin mainita.

5.8.   
  Mahdollisuus tulla tutkimusta suorittavien komission yksiköiden kuulemaksi

Kaikki asianomaiset osapuolet voivat pyytää tulla tutkimusta suorittavien komission yksiköiden kuulemiksi. Kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut sekä yhteenveto siitä, mistä asianomainen osapuoli haluaa keskustella kuulemisen aikana. Kuuleminen rajoittuu niihin asioihin, jotka asianomaiset osapuolet ovat esittäneet kirjallisesti etukäteen.

Periaatteessa kuulemistilaisuuksia ei käytetä sellaisten asiatietojen esittämiseen, jotka eivät vielä ole asiakirja-aineistossa. Tästä huolimatta asianomaisia osapuolia voidaan ohjeistaa toimittamaan uusia asiatietoja kuulemisen jälkeen hyvän hallinnon toteuttamiseksi ja jotta komission yksiköt voivat edetä tutkimuksessa.

5.9.   
  Kirjallisia huomautuksia, täytettyjen kyselylomakkeiden palauttamista ja kirjeenvaihtoa koskevat ohjeet

Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella komissio voi a) käyttää tietoja tässä kaupan suojatoimiin liittyvässä menettelyssä ja b) toimittaa tietoja tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuksiaan.

Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä ilmoituksessa pyydetyt tiedot, täytetyt kyselylomakkeet ja kirjeenvaihto, on varustettava merkinnällä ”Sensitive” (16). Tämän tutkimuksen kuluessa tietoja toimittavia osapuolia kehotetaan perustelemaan luottamuksellista käsittelyä koskevat pyyntönsä.

Osapuolten, jotka toimittavat luottamuksellisia tietoja, on toimitettava niistä perusasetuksen 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten osapuolten tarkasteltavaksi). Näiden yhteenvetojen on oltava riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys. Jos luottamuksellisia tietoja toimittava osapuoli ei pysty osoittamaan hyvää syytä luottamuksellista käsittelyä koskevalle pyynnölleen tai ei liitä tietoihin ei-luottamuksellista yhteenvetoa, jonka muoto ja laatu vastaavat vaatimuksia, komissio voi jättää kyseiset tiedot huomiotta, paitsi jos asianmukaisten lähteiden perusteella voidaan vakuuttavasti osoittaa, että tiedot ovat oikeita.

Asianomaisten osapuolten on esitettävä kaikki huomautuksensa ja pyyntönsä TRON.tdi-tietokannan kautta (https://tron.trade.ec.europa.eu/tron/TDI) skannatut valtakirjat ja todistukset mukaan luettuina. Käyttämällä TRON.tdi-tietokantaa tai sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”EUROOPAN KOMISSION KANSSA KÄYTÄVÄ VIESTINTÄ KAUPAN SUOJATOIMIA KOSKEVISSA TAPAUKSISSA” kauppapolitiikan pääosaston verkkosivustolla https://trade.ec.europa.eu/doclib/docs/2014/june/tradoc_152570.pdf. Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on toimiva virallinen yrityksen sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan TRON.tdi-tietokannan tai sähköpostin kautta, jolleivat ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien TRON.tdi-tietokannan tai sähköpostin kautta toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.

Komission yhteystiedot:

| European Commission |
| --- |
| Directorate-General for Trade |
| Directorate G |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate G

Office: CHAR 04/039

1049 Bruxelles/Brussel

BELGIQUE/BELGIË

TRON.tdi-tietokanta: https://tron.trade.ec.europa.eu/tron/tdi

Sähköposti:

Polkumyyntiä koskevat asiat (Kiina): TRADE-R758-SSTPF-DUMPING-CHINA@ec.europa.eu

Polkumyyntiä koskevat asiat (Taiwan): TRADE-R758-SSTPF-DUMPING-TAIWAN@ec.europa.eu

Vahinkoa ja unionin etua koskevat asiat: TRADE-R758-SSTPF-INJURY@ec.europa.eu

6.   Tutkimuksen aikataulu

Tutkimus saatetaan perusasetuksen 11 artiklan 5 kohdan mukaisesti normaalisti päätökseen 12 kuukauden ja joka tapauksessa viimeistään 15 kuukauden kuluessa tämän ilmoituksen julkaisemisesta.

7.   Tietojen toimittaminen

Pääsääntöisesti asianomaiset osapuolet voivat toimittaa tietoja ainoastaan tämän ilmoituksen 5 kohdassa ilmoitetuissa määräajoissa.

Jotta tutkimus saataisiin päätökseen sitovassa määräajassa, komissio ei vastaanota asianomaisten osapuolten toimittamia huomautuksia sen määräajan jälkeen, joka on annettu lopullisia päätelmiä koskevien huomautusten esittämiselle, tai tapauksen mukaan sen määräajan jälkeen, joka on annettu täydentäviä lopullisia päätelmiä koskevien huomautusten esittämiselle.

8.   Mahdollisuus esittää huomautuksia muiden osapuolten esittämistä tiedoista

Puolustautumisoikeuksien takaamiseksi asianomaisilla osapuolilla olisi oltava mahdollisuus esittää huomautuksia muiden asianomaisten osapuolten toimittamista tiedoista. Näin tehdessään asianomaiset osapuolet voivat käsitellä ainoastaan muiden asianomaisten osapuolten toimittamissa tiedoissa esiin tuotuja asioita eivätkä voi tuoda esiin uusia asioita.

Huomautukset, jotka koskevat muiden asianomaisten osapuolten vastauksena lopullisten päätelmien ilmoittamiseen toimittamia tietoja, olisi toimitettava 5 päivän kuluessa lopullisia päätelmiä koskevien huomautusten määräajasta, ellei toisin mainita. Jos ilmoitetaan täydentävät lopulliset päätelmät, muiden asianomaisten osapuolten vastauksena tähän täydentävään ilmoitukseen toimittamia tietoja koskevat huomautukset olisi tehtävä 1 päivän kuluessa tätä täydentävää ilmoitusta koskevien huomautusten määräajasta, ellei toisin mainita.

Mainitut aikarajat eivät rajoita komission oikeutta pyytää lisätietoja asianomaisilta osapuolilta asianmukaisesti perustelluissa tapauksissa.

9.   Tässä ilmoituksessa mainittujen määräaikojen pidentäminen

Tässä ilmoituksessa mainittuja määräaikoja voidaan pidentää asianomaisten osapuolten pyynnöstä perustelluissa tapauksissa.

Tässä ilmoituksessa mainittujen määräaikojen pidennystä olisi pyydettävä ainoastaan poikkeuksellisissa olosuhteissa, ja pidennys myönnetään ainoastaan asianmukaisesti perustelluissa tapauksissa. Kyselylomakkeisiin vastaamisen määräaikaa voidaan yleensä pidentää 3 päivää ja pääsääntöisesti enintään 7 päivää. Muiden vireillepanoilmoituksessa täsmennettyjen tietojen toimittamisen määräaikoja voidaan pidentää 3 päivää, paitsi jos on näyttöä poikkeuksellisista olosuhteista.

10.   Yhteistyöstä kieltäytyminen

Jos asianomainen osapuoli kieltäytyy antamasta tarvittavia tietoja tai ei toimita niitä määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan perusasetuksen 18 artiklan mukaisesti tehdä käytettävissä olevien tietojen perusteella.

Jos todetaan, että jokin asianomainen osapuoli on toimittanut vääriä tai harhaanjohtavia tietoja, nämä tiedot voidaan jättää huomiotta ja niiden sijasta voidaan käyttää käytettävissä olevia tietoja.

Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseisen osapuolen kannalta epäedullisempi kuin siinä tapauksessa, että se olisi toiminut yhteistyössä.

Jos vastaamisessa ei käytetä tietokonetta, tätä ei pidetä yhteistyöstä kieltäytymisenä sillä edellytyksellä, että asianomainen osapuoli osoittaa, että vastauksen esittäminen vaaditussa muodossa aiheuttaisi kohtuutonta ylimääräistä vaivannäköä tai kohtuuttomia lisäkustannuksia. Asianomaisen osapuolen tulisi ottaa välittömästi yhteyttä komissioon.

11.   Kuulemismenettelystä vastaava neuvonantaja

Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja tarkastelee asiakirjoihin tutustumista koskevia pyyntöjä, asiakirjojen luottamuksellisuuteen liittyviä kiistoja, määräaikojen pidentämispyyntöjä ja mahdollisia muita pyyntöjä, jotka koskevat asianomaisten osapuolten ja kolmansien osapuolten puolustautumisoikeuksia menettelyn aikana.

Neuvonantaja voi järjestää asianomaisten osapuolten ja komission yksiköiden välisen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti. Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Neuvonantaja tutkii pyyntöjen perustelut. Tällaisia kuulemisia olisi järjestettävä vain, jos asioita ei ole ratkaistu ajallaan komission yksiköiden kanssa.

Kaikki pyynnöt on esitettävä hyvissä ajoin ja viipymättä, jottei vaaranneta menettelyjen hallittua etenemistä. Tätä varten asianomaisten osapuolten olisi pyydettävä kuulemisesta vastaavan neuvonantajan osallistumista mahdollisimman pian sen jälkeen, kun osallistumisen perusteena oleva tapahtuma on aiheutunut. Jos kuulemista koskevat pyynnöt esitetään tämän aikataulun ulkopuolella, neuvonantaja tutkii syyt myöhässä oleviin pyyntöihin, esiin tuotujen asioiden luonteen sekä kyseisten asioiden vaikutuksen puolustautumisoikeuksiin ottaen asianmukaisesti huomioon hyvän hallinnon toteutumisen ja tutkimuksen saattamisen päätökseen oikea-aikaisesti.

Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla http://ec.europa.eu/trade/trade-policy-and-you/contacts/hearing-officer/.

12.   Mahdollisuus pyytää perusasetuksen 11 artiklan 3 kohdan mukaista tarkastelua

Koska tämä toimenpiteiden voimassaolon päättymistä koskeva tarkastelu pannaan vireille perusasetuksen 11 artiklan 2 kohdan säännösten nojalla, sen päätelmät eivät johda voimassa olevien toimenpiteiden muuttamiseen vaan joko niiden kumoamiseen tai voimassaolon jatkamiseen perusasetuksen 11 artiklan 6 kohdan mukaisesti.

Jos jokin asianomaisista osapuolista pitää perusteltuna toimenpiteiden tarkastelua niiden muuttamiseksi, kyseinen osapuoli voi pyytää perusasetuksen 11 artiklan 3 kohdan mukaista tarkastelua.

Osapuolet, jotka haluavat pyytää tällaista tarkastelua, joka tehtäisiin tässä ilmoituksessa mainitusta toimenpiteiden voimassaolon päättymistä koskevasta tarkastelusta riippumattomasti, voivat ottaa yhteyttä komissioon (yhteystiedot edellä).

13.   Henkilötietojen käsittely

Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (17) mukaisesti.

Tietosuojailmoitus, jossa annetaan tietoa henkilötietojen käsittelystä komission toteuttamissa kaupan suojatoimenpiteissä, on saatavilla kauppapolitiikan pääosaston verkkosivustolla http://ec.europa.eu/trade/policy/accessing-markets/trade-defence/

---

(1)  EUVL C 168, 5.5.2021, s. 5.

(2)  EUVL L 176, 30.6.2016, s. 21.

(3)  Komission täytäntöönpanoasetus (EU) 2017/141, annettu 26. tammikuuta 2017, lopullisen polkumyyntitullin käyttöön ottamisesta tiettyjen Kiinan kansantasavallasta ja Taiwanista peräisin olevien ruostumattomasta teräksestä valmistettujen viimeisteltyjen tai viimeistelemättömien tyssähitsauksessa käytettävien putkien liitososien tuonnissa (EUVL L 22, 27.1.2017, s. 14).

(4)  Komission yksiköiden valmisteluasiakirja ”Significant Distortions in the Economy of the People’s Republic of China for the Purposes of Trade Defence Investigations, 20. joulukuuta 2017, SWD (2017) 483 final/2”, saatavilla osoitteessa https://trade.ec.europa.eu/doclib/docs/2017/december/tradoc_156474.pdf

(5)  Overcapacity in China: an impediment to the Party’s reform agenda

(6)  OECD Global Forum on Steel Excess Capacity, What’s the issue?

(7)  Global Forum on steel excess capacity, Ministerial Report, 20. syyskuuta 2018

(8)  Komission täytäntöönpanoasetus (EU) 2021/635, annettu 16. huhtikuuta 2021, lopullisen polkumyyntitullin käyttöön ottamisesta tiettyjen Valko-Venäjältä, Kiinan kansantasavallasta ja Venäjältä peräisin olevien raudasta tai seostamattomasta teräksestä valmistettujen hitsattujen putkien tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella (EUVL L 132, 19.4.2021, s. 145) ja komission täytäntöönpanoasetus (EU) 2020/508, annettu 7. huhtikuuta 2020, väliaikaisen polkumyyntitullin käyttöön ottamisesta tiettyjen Indonesiasta, Kiinan kansantasavallasta ja Taiwanista peräisin olevien kuumavalssattujen teräslevyjen ja -kelojen tuonnissa (EUVL L 110, 8.4.2020, s. 3).

(9)  Maaraportissa mainitut asiakirjat voidaan asettaa saataville asianmukaisesti perustellusta pyynnöstä.

(10)  EUVL C 86, 16.10.2020, s. 6. (https://eur-lex.europa.eu/legal-content/FI/TXT/?uri=CELEX%3A52020XC0316%2802%29).

(11)  Kaikkia viittauksia tämän ilmoituksen julkaisemiseen pidetään viittauksina tämän ilmoituksen julkaisemiseen Euroopan unionin virallisessa lehdessä, ellei toisin mainita.

(12)  Tuottaja on asianomaisissa maissa toimiva yritys, joka tuottaa tarkastelun kohteena olevaa tuotetta, mukaan lukien siihen etuyhteydessä oleva yritys, joka osallistuu tarkastelun kohteena olevan tuotteen tuotantoon, kotimarkkinamyyntiin tai vientiin.

(13)  Otokseen voidaan valita vain sellaisia tuojia, jotka eivät ole etuyhteydessä tuottajiin asianomaisissa maissa. Tuottajiin etuyhteydessä olevien tuojien on täytettävä kyselylomakkeen liite I kyseisten tuottajien osalta. Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä 24. marraskuuta 2015 annetun komission täytäntöönpanoasetuksen (EU) 2015/2447 127 artiklan mukaisesti henkilöiden katsotaan olevan etuyhteydessä keskenään, jos a) he ovat johtokunnan tai hallintoneuvoston jäseniä toistensa yrityksissä; b) he ovat oikeudelliselta asemaltaan liikekumppaneita; c) toinen on toisen palveluksessa; d) kolmas osapuoli suoraan tai välillisesti omistaa, valvoo tai pitää hallussaan vähintään viittä prosenttia kummankin liikkeeseen lasketuista äänioikeutetuista osakkeista tai osuuksista; e) toinen valvoo toista suoraan tai välillisesti; f) kolmas osapuoli valvoo molempia suoraan tai välillisesti; g) he yhdessä valvovat kolmatta osapuolta suoraan tai välillisesti; tai h) he ovat saman perheen jäseniä (EUVL L 343, 29.12.2015, s. 558). Henkilöitä pidetään saman perheen jäseninä ainoastaan, jos heidän suhteensa on jokin seuraavista: i) aviopuolisot, ii) vanhempi ja lapsi, iii) sisarukset (myös puolisisarukset), iv) isovanhempi ja lapsenlapsi, v) setä, eno tai täti ja sisaren tai veljen lapsi, vi) appivanhempi ja vävy tai miniä, vii) langokset, kälykset tai lanko ja käly. Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 5 artiklan 4 kohdan mukaisesti ”henkilöllä” tarkoitetaan luonnollista henkilöä, oikeushenkilöä ja henkilöiden yhteenliittymää, joka ei ole oikeushenkilö, mutta joka tunnustetaan unionin lainsäädännössä tai kansallisessa lainsäädännössä oikeustoimikelpoiseksi (EUVL L 269, 10.10.2013, s. 1).

(14)  Etuyhteydettömien tuojien antamia tietoja voidaan käyttää polkumyynnin määrittämisen lisäksi myös muihin tähän tutkimukseen liittyviin tarkoituksiin.

(15)  Teknisissä ongelmissa voi ottaa yhteyttä sähköpostilla osoitteeseen trade-service-desk@ec.europa.eu tai puhelimella (+32 2) 297 97 97.

(16)  ”Sensitive”-merkinnällä varustettu asiakirja on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.

(17)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---

LIITE

| ☐ | ”Sensitive” |
| --- | --- |
| ☐ | ”For inspection by interested parties” |
| (Merkitkää rasti asianmukaiseen ruutuun.) |

☐

”Sensitive”

☐

”For inspection by interested parties”

(Merkitkää rasti asianmukaiseen ruutuun.)

TIETTYJEN KIINAN KANSANTASAVALLASTA JA TAIWANISTA PERÄISIN OLEVIEN RUOSTUMATTOMASTA TERÄKSESTÄ VALMISTETTUJEN VIIMEISTELTYJEN TAI VIIMEISTELEMÄTTÖMIEN TYSSÄHITSAUKSESSA KÄYTETTÄVIEN PUTKIEN LIITOSOSIEN TUONTIIN SOVELLETTAVIEN POLKUMYYNNIN VASTAISTEN TOIMENPITEIDEN VOIMASSAOLON PÄÄTTYMISTÄ KOSKEVA TARKASTELU

TIETOJA ETUYHTEYDETTÖMIEN TUOJIEN OTOKSEN VALINTAA VARTEN

Tämä lomake on tarkoitettu etuyhteydettömien tuojien avuksi vireillepanoilmoituksen 5.3.2. kohdassa pyydettyjen otantaa koskevien tietojen toimittamista varten.

Molemmat versiot ”Sensitive” ja ”For inspection by interested parties” on palautettava komissiolle vireillepanoilmoituksen mukaisesti.

1.   TUNNISTE- JA YHTEYSTIEDOT

Ilmoittakaa yrityksestänne seuraavat tiedot:

| Yrityksen nimi | |
| --- | --- |
| Osoite | |
| Yhteyshenkilö | |
| Sähköposti | |
| Puhelin | |

Yrityksen nimi

Osoite

Yhteyshenkilö

Sähköposti

Puhelin

2.   LIIKEVAIHTO JA MYYNTIMÄÄRÄ

Ilmoittakaa yrityksen kokonaisliikevaihto euroina sekä vireillepanoilmoituksessa määritellyn, tarkastelun kohteena olevan tuotteen unioniin suuntautuneen tuonnin sekä Kiinan kansantasavallasta ja Taiwanista tuonnin jälkeen unionin markkinoilla tapahtuneen jälleenmyynnin arvo euroina ja määrä tonneina tarkastelua koskevan tutkimusajanjakson aikana.

| | Tonnia | Arvo (euroa) |
| --- | --- | --- |
| Yrityksenne kokonaisliikevaihto (euroa) | | |
| Tarkastelun kohteena olevan tuotteen tuonti Kiinan kansantasavallasta ja Taiwanista unioniin | | |
| Tarkastelun kohteena olevan tuotteen tuonti unioniin (kaikki alkuperämaat) | | |
| Tarkastelun kohteena olevan tuotteen jälleenmyynti unionin markkinoilla Kiinan kansantasavallasta ja/tai Taiwanista tuonnin jälkeen | | |

Tonnia

Arvo (euroa)

Yrityksenne kokonaisliikevaihto (euroa)

Tarkastelun kohteena olevan tuotteen tuonti Kiinan kansantasavallasta ja Taiwanista unioniin

Tarkastelun kohteena olevan tuotteen tuonti unioniin (kaikki alkuperämaat)

Tarkastelun kohteena olevan tuotteen jälleenmyynti unionin markkinoilla Kiinan kansantasavallasta ja/tai Taiwanista tuonnin jälkeen

3.   YRITYKSENNE JA SIIHEN ETUYHTEYDESSÄ OLEVIEN YRITYSTEN (1)
  TOIMINTA

Selvittäkää yksityiskohtaisesti tarkastelun kohteena olevan tuotteen tuotantoon ja/tai myyntiin (vienti- ja/tai kotimarkkinamyynti) osallistuvan yrityksen ja kaikkien siihen etuyhteydessä olevien yritysten (esittäkää luettelo ja ilmoittakaa yhteys yritykseenne) toiminta. Tällaiseen toimintaan voi sisältyä muun muassa tarkastelun kohteena olevan tuotteen ostaminen tai sen tuottaminen alihankintajärjestelyjen mukaisesti taikka sen jalostaminen tai kauppa.

| Yrityksen nimi ja sijainti | Toiminta | Yhteys |
| --- | --- | --- |
| | | |
| | | |
| | | |

Yrityksen nimi ja sijainti

Toiminta

Yhteys

4.   MUUT TIEDOT

Ilmoittakaa muut asiaa koskevat tiedot, joiden yritys katsoo olevan hyödyksi komissiolle otoksen valinnassa.

5.   VAHVISTUS

Toimittamalla edellä mainitut tiedot yritys antaa suostumuksensa siihen, että se voidaan valita otokseen. Jos yritys valitaan otokseen, sen edellytetään täyttävän kyselylomakkeen ja suostuvan toimitiloissaan tehtävään tarkastuskäyntiin vastausten tarkastamiseksi. Jos yritys ilmoittaa, ettei se suostu mahdolliseen otokseen valintaan, sen katsotaan kieltäytyneen yhteistyöstä tutkimuksessa. Komissio tekee yhteistyöstä kieltäytyneitä tuojia koskevat päätelmänsä käytettävissä olevien tietojen perusteella, ja tällöin lopputulos voi olla osapuolen kannalta epäedullisempi kuin siinä tapauksessa, että se olisi toiminut yhteistyössä.

Valtuutetun toimihenkilön allekirjoitus:

Valtuutetun toimihenkilön nimi ja asema:

Päiväys:

---

(1)  Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä 24. marraskuuta 2015 annetun komission täytäntöönpanoasetuksen (EU) 2015/2447 127 artiklan mukaisesti henkilöiden katsotaan olevan etuyhteydessä keskenään, jos a) he ovat johtokunnan tai hallintoneuvoston jäseniä toistensa yrityksissä; b) he ovat oikeudelliselta asemaltaan liikekumppaneita; c) toinen on toisen palveluksessa; d) kolmas osapuoli suoraan tai välillisesti omistaa, valvoo tai pitää hallussaan vähintään viittä prosenttia kummankin liikkeeseen lasketuista äänioikeutetuista osakkeista tai osuuksista; e) toinen valvoo toista suoraan tai välillisesti; f) kolmas osapuoli valvoo molempia suoraan tai välillisesti; g) he yhdessä valvovat kolmatta osapuolta suoraan tai välillisesti; tai h) he ovat saman perheen jäseniä (EUVL L 343, 29.12.2015, s. 558) Henkilöitä pidetään saman perheen jäseninä ainoastaan, jos heidän suhteensa on jokin seuraavista: i) aviopuolisot, ii) vanhempi ja lapsi, iii) sisarukset (myös puolisisarukset), iv) isovanhempi ja lapsenlapsi, v) setä, eno tai täti ja sisaren tai veljen lapsi, vi) appivanhempi ja vävy tai miniä, vii) langokset, kälykset tai lanko ja käly. Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 5 artiklan 4 kohdan mukaisesti ”henkilöllä” tarkoitetaan luonnollista henkilöä, oikeushenkilöä ja henkilöiden yhteenliittymää, joka ei ole oikeushenkilö, mutta joka tunnustetaan unionin lainsäädännössä tai kansallisessa lainsäädännössä oikeustoimikelpoiseksi (EUVL L 269, 10.10.2013, s. 1).

---

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

| 26.1.2022 | FI | Euroopan unionin virallinen lehti | C 40/14 |
| --- | --- | --- | --- |

26.1.2022

FI

Euroopan unionin virallinen lehti

C 40/14

---

Ennakkoilmoitus yrityskeskittymästä

(Asia M.10569 – KKR / GIP / CYRUSONE)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2022/C 40/02)

1.

Ilmoitus koskee seuraavia yrityksiä:

| — | KKR & Co. Inc. (KKR, Yhdysvallat) |
| --- | --- |

—

KKR & Co. Inc. (KKR, Yhdysvallat)

| — | Global Infrastructure Management, LLC (GIP, Yhdysvallat) |
| --- | --- |

—

Global Infrastructure Management, LLC (GIP, Yhdysvallat)

| — | CyrusOne, Inc. (CyrusOne, Yhdysvallat). |
| --- | --- |

—

CyrusOne, Inc. (CyrusOne, Yhdysvallat).

KKR ja GIP hankkivat sulautuma-asetuksen 3 artiklan 1 kohdan b alakohdassa tarkoitetun yhteisen määräysvallan yrityksessä CyrusOne.

Keskittymä toteutetaan ostamalla osakkeita.

2.

| — | KKR: Maailmanlaajuinen sijoituspalveluyritys, joka tarjoaa vaihtoehtoisia omaisuudenhoito-, pääomamarkkina- ja vakuutusratkaisuja. |
| --- | --- |

—

KKR: Maailmanlaajuinen sijoituspalveluyritys, joka tarjoaa vaihtoehtoisia omaisuudenhoito-, pääomamarkkina- ja vakuutusratkaisuja.

| — | GIP: Riippumaton infrastruktuurirahaston hoitaja, joka sijoittaa omaisuuseriin pääasiassa kuljetus-, energia-, jätehuolto- ja vesihuoltosektoreilla. |
| --- | --- |

—

GIP: Riippumaton infrastruktuurirahaston hoitaja, joka sijoittaa omaisuuseriin pääasiassa kuljetus-, energia-, jätehuolto- ja vesihuoltosektoreilla.

| — | CyrusOne: Kiinteistösijoitusyhtiö (REIT), joka omistaa, ylläpitää ja kehittää yritysluokan operaattorineutraaleja usean ja yhden vuokralaisen datakeskuskiinteistöjä Yhdysvalloissa ja Euroopassa. |
| --- | --- |

—

CyrusOne: Kiinteistösijoitusyhtiö (REIT), joka omistaa, ylläpitää ja kehittää yritysluokan operaattorineutraaleja usean ja yhden vuokralaisen datakeskuskiinteistöjä Yhdysvalloissa ja Euroopassa.

3.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).

4.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.10569 – KKR / GIP / CYRUSONE

Huomautukset voidaan lähettää komissiolle sähköpostitse, faksilla tai postitse. Yhteystiedot:

Sähköposti: COMP-MERGER-REGISTRY@ec.europa.eu

F. +32 22964301

Postiosoite:

| European Commission |
| --- |
| Directorate-General for Competition |
| Merger Registry |
| 1049 Brussels |
| BELGIUM |

European Commission

Directorate-General for Competition

Merger Registry

1049 Brussels

BELGIUM

---

(1)  EUVL L 24, 29.1.2004, s. 1 (”sulautuma-asetus”).

1

(2)  EUVL C 366, 14.12.2013, s. 5.

2

---

MUUT SÄÄDÖKSET

Euroopan komissio

| 26.1.2022 | FI | Euroopan unionin virallinen lehti | C 40/16 |
| --- | --- | --- | --- |

26.1.2022

FI

Euroopan unionin virallinen lehti

C 40/16

---

Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla

(2022/C 40/03)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

YHTENÄINEN ASIAKIRJA

”Wrångebäcksost”

EU-nro: PDO-SE-02413 – 14. maaliskuuta 2018

SAN (X) SMM ( )

1.   [SAN:n tai SMM:n] nimi tai nimet

Wrångebäcksost

2.   Jäsenvaltio tai kolmas maa

Ruotsi

3.   Maataloustuotteen tai elintarvikkeen kuvaus

3.1.   Tuotetyyppi

Luokka 1.3 Juustot

3.2.   Kuvaus 1 kohdassa nimetystä tuotteesta

”Wrångebäcksost” on puolikova juusto, joka on valmistettu termisoidusta lehmän luomutäysmaidosta.

Wrångebäcksost-juustolla on seuraavat ominaisuudet:

Muoto: Juusto on lieriön muotoinen, ja sen halkaisija on 30–45 cm ja korkeus 10–18 cm.

Paino: 8–13 kg.

Kypsymiskausi: Vähintään 9 kuukautta.

Pinta: Mikrobikasvustojen muodostama homekuori.

Väri:

Pinta: Väri vaihtelee oranssista ruosteenpunaiseen. Pinnassa on myös tummanruskeita sävyjä. Väri muuttuu juuston kypsyessä.

Leikkauspinta: Kellertävä. Väri vaihtelee vuodenajan ja kypsymisvaiheen mukaan kellertävän vaaleanruskeasta vaaleankeltaiseen. Leikkauspinnalla näkyy myös oranssin sävyisiä juovia.

Rakenne: Leikkauspinta on tiivis, ja siinä on satunnaisia reikiä.

Koostumus: Kiinteä ja kermainen. Juustossa on kiteitä.

Aromi: Hieman hapan, maatilan ja maidon vivahteita.

Maku: Täyteläinen ja monitahoinen, pitkä jälkimaku, umamimaisia ja ”navettaisia” elementtejä, voimakkaan suolainen, hieman makeutta.

Suutuntuma: Suussa sulava.

Kosteuspitoisuus: 34–38 %

Rasvapitoisuus: 34–38 %

Rasvan osuus kuiva-aineesta: 55–60 %

Valkuaispitoisuus: 21–24 %

Suolapitoisuus: 1,7–2,1 %

Haihtuvat karboksyylihapot: 14–27 mmol/kg

Vapaat aminohapot: 32–46 g/kg

Oleiinihapon ja palmitiinihapon suhde: 0,8–0,9

3.3.   Rehu (vain eläinperäiset tuotteet) ja raaka-aineet (vain jalostetut tuotteet)

Wrångebäcksost-juuston luonteenomaiset erityispiirteet ovat pääosin seurausta lypsykarjan ruokintaan liittyvistä tekijöistä. Kesäkaudella eli 15. huhtikuuta – 15. lokakuuta lehmät laiduntavat ulkona. Tänä aikana lehmien ravinto koostuu pääasiassa Guldkrokenin alueen laitumilla kasvavista heinä- ja ruohokasveista. Laitumet ovat suurimmaksi osaksi viljeltyä nurmea. Laidunalueella on myös yksittäisiä luonnonlaitumia.

Silloin kun laitumilla kasvava ruoho ei riitä lehmien ravinnon tarpeeseen, lehmiä ruokitaan rehuseoksella, joka koostuu säilörehusta, oljista, eri viljalajeista (ohrasta (Hordeum vulgare), kaurasta (Avena sativa) ja vehnästä (Triticum aestivum)), pavuista/härkäpavuista (Vicia faba), rapsipuristeista (jotka on valmistettu rapsin (Brassica napus) siemenistä), mineraaleista, suolasta ja kalkista.

Nurmialueille kylvetään niittykasvien siemeniä (valkoista apilaa (Trifolium repens), timoteita (Phleum pratense), niittynataa (Festuca pratensis), englanninraiheinää (Lolium perenne), punanataa (Festuca rubra), niittynurmikkaa (Poa pratensis), sikuria (Cichorium intybus), roomankuminaa (Cuminum cyminum) ja heinäratamoa (Plantago lanceolata). Niityille taas kylvetään siemenseosta, jossa on puna-apilan (Trifolium pratense), valkoisen apilan (Trifolium repens), sinimailasen (Medicago sativa), timotein (Phleum pratense), niittynatan (Festuca pratensis) ja englanninraiheinän (Lolium perenne) siemeniä.

Nurmea pidetään 6–8 vuotta ja niittyä 3–5 vuotta, minkä jälkeen ne istutetaan uudelleen. Pitkien kesantokausien aikana maaperän siemenkanta ja siemenet, joita tuuli tuo ympäröiviltä alueilta, pääsevät itämään. Näin ollen nurmien ja niittyjen lajikoostumus vaihtelee vuosittain. Myös alueen moninaiset maaperätyypit ja niiden vaihteleva kyky läpäistä vettä lisäävät lajivaihtelua. Näiden tekijöiden seurauksena etenkin nurmimaan kasvilajisto alkaa vähitellen muistuttaa luonnonlaidunten kasvilajistoa.

Vähintään 85 prosenttia väkirehusta ja karkearehusta on tuotettava yksilöidyllä maantieteellisellä alueella. Tuontirehua saa käyttää ainoastaan äärimmäisten sääolojen aikana, jolloin tilalla ei mahdollisesti saada tuotettua rehua tarpeeksi.

Wrångebäcksost-juusto valmistetaan tuoreesta pastöroimattomasta luomutäysmaidosta, joka on tuotettu 4 kohdassa tarkoitetulla alueella. Maito on peräisin pääasiassa SLB- ja Brown Swiss -rotuihin kuuluvista lehmistä ja niiden risteytyksistä. Lehmät lypsetään kahdesti päivässä. Maito jäähdytetään, minkä jälkeen se valmistetaan juustoksi juustomeijerissä. Wrångebäcksost-juuston valmistuksessa käytetty maito saa olla enintään 24 tuntia vanhaa.

Wrångebäcksost-juuston ominaisuudet määräytyvät pääasiassa maidon laadun perusteella. Lehmärodulla on vähäisempi vaikutus. Itiöiden ja bakteerien lukumäärän on oltava alle 20 enterokokkien ja 50 itiöiden osalta. Rasvapitoisuus on 3,8–4,4 % ja proteiinipitoisuus 2,9–3,3 %, kaudesta riippuen. Talvella pitoisuudet ovat korkeimmat. Wrångebäcksost-juustoa valmistettaessa rasvan ja proteiinin välisen suhteen olisi oltava noin 1,15–1,30.

Wrångebäcksost-juuston ominaispiirteiden kehittyminen vie paljon aikaa. Jotta juustoa voidaan kypsyttää tarvittavan ajan, juuston härskiintymistä aiheuttavien vapaiden rasvahappojen, kuten voihapon ja kapriinihapon, osuus on pidettävä alhaisena (3,0–3,5 mmol/10 kg).

Wrångebäcksost-juuston valmistuksessa voidaan käyttää vain nautaeläimistä peräisin olevaa juoksutetta ja mesofiilisiä hapatteita. ”Wrångebäcksost” ei sisällä muita lisäaineita kuin ruokasuolaa (NaCl).

3.4.   Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien tuotantovaiheiden lehmien laiduntamisesta ja maidon tuottamisesta sen juoksuttamiseen on tapahduttava 4 kohdassa tarkoitetulla yksilöidyllä maantieteellisellä alueella.

3.5.   Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

–

3.6.   Tuotteen, johon rekisteröity nimi viittaa, merkitsemistä koskevat erityiset säännöt

–

4.   Maantieteellisen alueen tarkka rajaus

Wrångebäcksost-juustoa tuotetaan Vätternin länsirannikolla sijaitsevalla alueella, jota kutsutaan Guldkrokeniksi. Alueeseen kuuluvat Grevbäckin ja Mofallan pitäjät, Hjon kaupunki- ja maaseutualueet sekä Norra ja Södra Fågelås.

5.   Yhteys maantieteelliseen alueeseen

Guldkrokenin alue on pitkänomainen tasanko, joka rajautuu idässä Vätterniin ja lännessä Tiveden metsäalueeseen kuuluville Hökensåsin kukkuloille. Suurin osa alueesta on avointa maatalousmaata.

Sijaintinsa puolesta Guldkroken sopii verrattain hyvin maatalousalueeksi. Hökensåsin kukkulat suojaavat aluetta länsituulilta, ja lähellä sijaitseva Vättern, joka on Euroopan viidenneksi suurin järvi, lauhduttaa ilmastoa. Näiden tekijöiden vuoksi Guldkrokenin keskilämpötila on jonkin verran korkeampi kuin ympäröivien alueiden (noin 6 °C). Vastaavasti auringonvalon tuntimäärä on ympäröiviä alueita suurempi ja keskimääräinen sademäärä hieman pienempi (noin 500 mm; suurin sademäärä saadaan kesän puolivälissä ja loppupuolella ja pienin keskitalvella).

Alueen maaperässä esiintyy useita maatyyppejä, kuten savea, hienoa hiekkaa, silttiä, hiekkamaata, sammaleista maata ja mustamultaa. Tämän vaihtelun vuoksi yksittäisten nurmien ja niittyjen viljelyolosuhteissa eroja. Hökensåsin valuma-alue näkyvine ja maanalaisine virtoineen lisää omalta osaltaan alueen monimuotoisuutta.

Koska Guldkrokenin luonnonolosuhteet ovat suotuisia rehuntuotannolle ja kotieläinten pitämiselle ja jotta Wrångebäcksost-juustossa käytetty maito voidaan tuottaa tämän juuston tuotantoon kuuluvilla (KRAV-hyväksytyillä) luonnonmukaisilla menetelmillä, lypsyeläinten rehu tuotetaan nykyisin Guldkrokenissa.

Keskiajan lopussa Guldkrokenissa valmistettiin juustoa Itä-Göötanmaan luostareille, jotka sijaitsivat Alvastrassa ja Vadstenassa. Uskonpuhdistuksen jälkeen maidontuotannosta tuli pääasiassa kotitalouksissa harjoitettua toimintaa. Juustoa alettiin valmistaa myytäväksi 1800-luvun puolivälissä. Guldkrokenissa oli 1900-luvun vaihteessa noin 15 meijeriä. Juustot tunnettiin usein sen maatilan nimellä, jossa ne oli valmistettu. Yksi näistä on Wrångebäcksost-juusto, jota on alun perin valmistettu Wrångebäck-nimisellä maitotilalla.

Wrångebäcksost-juuston kaupallinen tuotanto lopetettiin 1960-luvulla ja aloitettiin uudelleen vuonna 2008, Wrångebäcksost-juuston valmistuksesta 1960-luvulla vastanneen juustomestarin johdolla. Näin juuston valmistukseen ja jalostukseen liittyvä taitotieto, jonka juustomestari oli hankkinut edeltäjältään ja joka oli siirtynyt maidontuottajalta toiselle vuodesta 1889 lähtien, voitiin siirtää uudelle maidontuottajien sukupolvelle. Wrångebäcksost-juusto valmistetaan edelleen käsin alkuperäisen valmistusohjeen mukaisesti.

Juusto puristetaan heran alla ja kypsytetään tilassa, jossa kosteuspitoisuus on 90–94 prosenttia. Kolmen ensimmäisen kuukauden aikana juustoa kypsytetään 14–15 °C:n lämpötilassa hienosyisestä jalokuusesta valmistetuilla hyllyillä. Kolmen ensimmäisen viikon aikana juustoja käännetään päivittäin. Lisäksi juustot pestään tänä aikana päivittäin 5-prosenttisella suolaliuoksella (NaCl), mikä edistää mikro-organismien kasvua juuston pinnalla ja suojaa juustoa ei-toivotuilta homekasvustoilta. Juustot käännetään ja pestään suolaliuoksella kolmesti viikossa seuraavien kahden kuukauden ajan.

Kypsyttämistä jatketaan 10–11 °C:ssa, 90–94 prosentin kosteudessa. Tänä aikana juustot käännetään ja pestään suolaliuoksella kerran viikossa.

Wrångebäcksost-juustoa kypsytetään vähintään yhdeksän kuukauden ajan. Juuston paino laskee noin 12–14 prosenttia kypsytyksen aikana.

Suolaliuospesun ansiosta juuston pinnalle kehittyy homekasvustoja, Brevibacterium linens ssp. mukaan luettuna. Monet näistä juuston pinnalla elävistä mikrobeista esiintyvät vain tietyillä juustotiloilla. Mikrobit siirtyvät juustosta toiseen, kun vanhempien juustojen pesemisessä käytettyä suolaliuosta käytetään nuorempien juustojen pesemiseen. Homekasvustoilla on tärkeä rooli kypsytysprosessin aikana ja merkittävä vaikutus Wrångebäcksost-juustolle ominaisen aromin ja maun kehittymiseen.

Wrångebäcksost-juuston ominaisuudet ovat myös seurausta ihmisen kyvystä hyödyntää ja hallita Guldkrokenin luonnonolosuhteita eläinten rehun ja maidon tuottamiseksi. Nurmien ja niittyjen viljelyssä käytetyt siemenet valitaan Guldkrokenin alueen vaihtelevien kasvuolosuhteiden, luomusertifiointiin liittyvien vaatimusten ja lypsyeläinten rehutarpeiden mukaan. Näin varmistetaan, että lehmistä saatu maito on korkealaatuista ja soveltuu Wrångebäcksost-juuston valmistukseen.

Korkealaatuisen maidon, hallitun juustonvalmistusprosessin ja ajan myötä kehittyneiden kypsytyskäytäntöjen ansiosta Wrångebäcksost-juusto kypsyy hyvin ja sisältää vain vähän haihtuvia karboksyylihappoja. Nämä samat tekijät mahdollistavat proteolyysin ja suhteellisen korkean arginiinideaminaation, joiden seurauksena Wrångebäcksost-juusto saa voimakkaan arominsa.

Koska lypsyeläimet saavat niille sopivaa korkealaatuista rehua, Wrångebäcksost-juustossa on ihanteellinen oleiinihappo-palmitiinihapposuhde. Oleiinihapon ja palmitiinihapon välisen suhteen ansiosta Wrångebäcksost-juusto saa myös sille ominaisen kermaisen koostumuksensa, jonka vuoksi sitä kuvataan aistinvaraisissa analyyseissä ”suussa sulavaksi”.

Wrångebäcksost-juuston ominaisuudet eroavat huomattavasti termisoidusta maidosta valmistettujen perinteisten puolikovien eurooppalaisten juustojen ominaisuuksista. Wrångebäcksost-juuston ominaisuudet ovat tulosta hyvin integroidusta, ajan saatossa kehittyneisiin käsityöperinteisiin perustuvasta tuotantoprosessista, joka alkaa rehun tuotannosta ja jatkuu aina kypsän juuston valmistumiseen saakka.

Eritelmän julkaisutiedot

(tämän asetuksen 6 artiklan 1 kohdan toinen alakohta)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/2017-01461-34-ansokan_wrangebacksost_2020_06_14.pdf

---

(1)  EUVL L 343, 14.12.2012, s. 1.

---

| 26.1.2022 | FI | Euroopan unionin virallinen lehti | C 40/20 |
| --- | --- | --- | --- |

26.1.2022

FI

Euroopan unionin virallinen lehti

C 40/20

---

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 40/04)

Tämä tiedonanto julkaistaan komission delegoidun asetuksen (EU) 2019/33 17 artiklan 5 kohdan mukaisesti (1).

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Almansa”

PDO-ES-A0044-AM04

Tiedonannon päivämäärä: 26. lokakuuta 2021

HYVÄKSYTYN MUUTOKSEN KUVAUS JA PERUSTELUT

1.   Jäännössokerin analyyttisia parametreja koskevan terminologian mukauttaminen voimassa olevaan lainsäädäntöön

Kuvaus:

Analyyttinen parametri ”jäännössokeri” korvataan vaatimuksella ”kokonaissokeripitoisuus glukoosina ja fruktoosina”17 päivänä lokakuuta 2018 annetun komission täytäntöönpanoasetuksen (EU) 2019/34 20 artiklassa kokonaissokeripitoisuudesta glukoosina ja fruktoosina säädetyn mukaisesti.

Muutetaan eritelmän 2.1 kohtaa. Muutos ei vaikuta yhtenäiseen asiakirjaan.

Tämä on vakiomuutos, koska sillä mukautetaan sellaisia fysikaalis-kemiallisia ominaisuuksia koskevaa terminologiaa, jotka eivät aiheuta muutosta lopputuotteeseen, vaan tuote säilyttää luonnollisten ja ihmisen toiminnasta aiheutuvien tekijöiden vuorovaikutuksesta johtuvat ominaisuutensa ja profiilin, joita käsitellään yhteyden kuvauksessa. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

Perustelu:

On täsmennettävä, miten viinien sokeripitoisuuden arvot ilmaistaan.

2.   Analyyttisten parametrien tarkistaminen

Kuvaus:

Muutokset ovat seuraavat: vähennetään punaviinien happopitoisuutta ja alennetaan punaviinien väriä koskevaa raja-arvoa.

Tämän lisäksi muutetaan viinityyppejä, jotka ovat nyt seuraavat: kuivat valko- ja roseeviinit, kuiva punaviini, puolikuivat, puolimakeat ja makeat viinit sekä laatukuohuviinit.

Muutetaan tuote-eritelmän 2 kohtaa ja yhtenäisen asiakirjan 4 kohtaa.

Tämä on vakiomuutos, koska se ei aiheuta muutosta lopputuotteeseen, vaan tuote säilyttää luonnollisten ja ihmisen toiminnasta aiheutuvien tekijöiden vuorovaikutuksesta johtuvat ominaisuutensa ja profiilin, joita käsitellään yhteyden kuvauksessa. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

Perustelu:

Kokonaishappopitoisuus alennetaan 0,5 grammaan litrassa: Keskilämpötilojen kohoaminen viime vuosina on johtanut siihen, että kaikkien viinirypälelajikkeiden happopitoisuus on laskenut. Tämän seurauksena viinien kokonaishappopitoisuus on alhaisempi. Kun viinejä pidetään pitkään tynnyreissä, happopitoisuus pienenee entisestään viinihapon suolojen saostumisen seurauksena. Sen vuoksi fysikaalis-kemiallisia parametreja on mukautettava.

Punaviinien väri-intensiteetin vähimmäisraja-arvon laskeminen: Alkuperänimityksen ”Almansa” tuotantoalueella viljellään erilaisia rypälelajikkeita. Garnacha Tintorera -lajikkeesta saadaan luonnostaan viinejä, joilla on erittäin voimakas väri-intensiteetti, ja Monastrell- ja Garnacha Tinta -lajikkeista saadaan pehmeämpiä viinejä, joiden väri-intensiteetti on keskivoimakas. Viime vuosikymmenen aikana markkinoilla on yleisesti ollut kysyntää hedelmäisemmille yhdestä lajikkeesta valmistetuille viineille, jotka miellyttävät uudempaa viinikulttuuriin perehtyvää kuluttajasukupolvea. Jokaisessa viininvalmistamossa viininvalmistajilla on oltava tarvittavat välineet sellaisten viinien valmistukseen, joille on kysyntää kansallisilla ja kansainvälisillä markkinoilla, tuotantoalueen ja lajikkeiden ominaispiirteet säilyttäen.

Punaviinien väri-intensiteetin vähimmäistason aleneminen ei heikennä viinien laatua. Päinvastoin se lisää alueen eri rypälelajikkeiden tarjoamia mahdollisuuksia tuottaa hienompia, moniulotteisempia ja houkuttelevampia viinejä.

3.   Aistinvaraisten ominaisuuksien uudelleenmäärittely

Kuvaus:

Eri viinityyppien aistinvaraisten ominaisuuksien kuvausta muutetaan.

Muutetaan tuote-eritelmän 2.2 kohtaa ja yhtenäisen asiakirjan 4 kohtaa.

Tämä muutos on vakiomuutos, sillä se koskee aistinvaraisten ominaisuuksien kuvauksen mukauttamista aistinvaraisen arvioinnin helpottamiseksi. Se ei aiheuta muutosta tuotteeseen, vaan tuote säilyttää luonnon ja inhimillisten tekijöiden välisestä vuorovaikutuksesta aiheutuvat ominaisuutensa ja profiilin, joita käsitellään yhteyden kuvauksessa. Siksi se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

Perustelu:

Koska tuote-eritelmän tarkistamiseen sovelletaan standardia UNE-EN-ISO 17065, suojattujen viinien aistinvaraista kuvausta on tarpeen muuttaa siten, että viinien ominaisuudet voidaan yhdistää aistinvaraisiin asiasanoihin arviointipaneelissa, joka täyttää standardissa UNE-EN-ISO 17025 vahvistetut vaatimukset.

4.   Viininvalmistusmenetelmien muuttaminen

Kuvaus:

| — | Poistetaan tietyt viininvalmistukseen liittyvät vaatimukset ja lisätään punaisten rypäleiden muuntosuhdetta niin, että tuotos on enintään 74 litraa 100 kilogrammasta rypäleitä. Valkoisten rypälelajikkeiden muuntosuhde säilytetään 70 litrassa viiniä 100 kilogrammasta rypäleitä. |
| --- | --- |

—

Poistetaan tietyt viininvalmistukseen liittyvät vaatimukset ja lisätään punaisten rypäleiden muuntosuhdetta niin, että tuotos on enintään 74 litraa 100 kilogrammasta rypäleitä. Valkoisten rypälelajikkeiden muuntosuhde säilytetään 70 litrassa viiniä 100 kilogrammasta rypäleitä.

| — | Valkoisten ja punaisten rypälelajikkeiden sekoittaminen on kielletty. |
| --- | --- |

—

Valkoisten ja punaisten rypälelajikkeiden sekoittaminen on kielletty.

| — | Rypäleiden alkoholipitoisuudelle asetetaan raja-arvot. |
| --- | --- |

—

Rypäleiden alkoholipitoisuudelle asetetaan raja-arvot.

| — | Värin uuttaminen kuumentamalla kielletään. |
| --- | --- |

—

Värin uuttaminen kuumentamalla kielletään.

Muutetaan tuote-eritelmän 3 ja 5 kohtaa ja yhtenäisen asiakirjan 5 kohtaa.

Nämä muutokset ovat vakiomuutoksia, koska ne eivät aiheuta muutosta tuotteeseen, vaan tuote säilyttää luonnollisten ja ihmisen toiminnasta aiheutuvien tekijöiden vuorovaikutuksesta johtuvat ominaisuutensa ja profiilin, joita käsitellään yhteyden kuvauksessa. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

Perustelu:

Kuten koko elintarvikealalla, viinialalla on viime vuosina tapahtunut teknistä kehitystä. Tämä kehitys tuo viininvalmistajien käyttöön uusia välineitä houkuttelevampien, kestävämpien ja ympäristöystävällisempien viinien valmistukseen. Tuote-eritelmässä esitetyt viininvalmistusmenetelmät ovat monilta osin vanhentuneita, eikä niissä oteta huomioon uusia viininvalmistustekniikoita, uusia tuotantotapoja tai uusia viinityyppejä, joille on tällä hetkellä kysyntää markkinoilla. Näihin viininvalmistusmenetelmiin kuuluvat sokereiden täydellinen käyminen, maserointiajan vähimmäispituutta ja käymislämpötiloja koskevien raja-arvojen asettaminen sekä uuttamisasteen rajoittaminen 70 prosenttiin. Nämä menetelmät auttavat parantamaan viinin laatua ja myös teknikoita toimimaan niin, että he saavat parhaat ominaisuudet esiin jokaisesta valmistuserästä. Edellä esitetyn perusteella viininvalmistusmenetelmiä on suunnattava laatuviinien tuotantoon, jotta kunkin teknikkoryhmän osaaminen, kokemus ja kyvyt edistäisivät sellaisten parhaiden tekniikoiden käyttöä, joilla kunnioitetaan alkuperänimityksellä ”Almansa” suojattujen viinien tuote-eritelmässä lueteltuja ominaisuuksia.

Tuotoksen lisääminen 70 litrasta 74 litraan 100 kilogrammasta punaisia rypäleitä perustuu siihen, että kun viinipuristimessa käytetään hieman suurempaa voimaa, tietyistä tämän tuotantoalan rypälelajikkeista, kuten Monastrell, Cabernet, Garnacha ja Merlot, saadaan rypälemehua, jossa on erittäin korkealaatuisia polyfenoleja, jotka on kuitenkin nykyisin hävitettävä, jottei vahvistettua raja-arvoa ylitetä.

Tällä 4 prosentin korotuksella parannettaisiin sellaisten alkuperänimityksellä ”Almansan” suojatuista lajikkeista valmistettujen viinien laatua, joiden antosyaani- ja polyfenolipitoisuus on pienempi, ja näiden yhdisteiden pitoisuus tuotetuissa viineissä olisi suurempi.

Punaisten ja valkoisten rypäleiden sekoittamista koskevan kiellon tavoitteena on säilyttää alueen punaviinien ominaispiirteet ja luonne. Alkuperänimityksellä suojattujen punaisista rypäleistä valmistettujen viinien perustavanlaatuisia ja erottavia ominaisuuksia ovat voimakas väri-intensiteetti, suuri tanniinipitoisuus ja vahva aromaattisuus. Tämäntyyppisen sekoituksen katsotaan siis heikentävän näitä ominaisuuksia ja sitä olennaisesta erottavaa tekijää, johon suojattu alkuperänimitys perustuu, jolloin menetetään yksi tärkeimmistä erityispiirteistä.

Rypäleiden alkoholipitoisuuden osalta on enologisesti vahvistettu, että rypäleiden kypsyys vaikuttaa merkittävästi laatuviinien valmistukseen. Rypäleistä, joiden kypsyys on korjattaessa alle raja-arvon, saadaan viinejä, joiden laatu ei vastaa alkuperänimityksen todellisia ominaisuuksia ja jotka siten heikentävät tämän viininviljelyalueen imagoa ja arvostusta.

Yksi tämän alkuperänimityksen tavoitteista on parantaa kyseessä olevien viinien erottumista muiden alueiden viineistä. Tämä on mahdollista vain, jos rypäleiden koko potentiaalia pyritään hyödyntämään.

Kuumennusmenetelmän osalta rypäleen kuorien ja puristemehun maserointiajalla on olennainen merkitys, jotta saadaan esiin kunkin rypälelajikkeen ominaisuudet. Kun kuumennusmenetelmää käytetään värin uuttamiseksi, kuoret eivät säily riittävän kauan, jotta kuorista saataisiin ne aromit ja maut, jotka niistä saadaan perinteisessä maseroinnissa. Näin tuotetaan laadukkaita viinejä, joista kuitenkin puuttuu alkuperänimityksen ”Almansa” erottava ominaisuus. Sen vuoksi tämän menetelmän käyttö on kielletty.

5.   Uusien rypälelajikkeiden lisääminen

Kuvaus:

Lisätään kaksi uutta lajiketta: valkoinen lajike Macabeo ja punainen lajike Cabernet Franc.

Muutetaan tuote-eritelmän 6 kohtaa. Muutos ei vaikuta yhtenäiseen asiakirjaan, koska lajikkeet otetaan käyttöön toissijaisina.

Tämä on vakiomuutos, koska se mahdollistaa samojen viinityyppien valmistuksen ja tuote säilyttää luonnollisten ja ihmisen toiminnasta aiheutuvien tekijöiden vuorovaikutuksesta johtuvat ominaisuutensa ja profiilin, joita käsitellään yhteyden kuvauksessa. Siksi se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

Perustelu:

Näitä lajikkeita viljellään jo alkuperänimityksen ”Almansa” tuotantoalueella, ja niistä valmistetaan viinejä, joilla on tämän alkuperänimityksen tuote-eritelmän mukaiset ominaisuudet. Lajikkeiden lisääminen perustuu markkinoiden tämänhetkiseen kysyntään.

6.   Lisäedellytyksiä (merkinnät) koskevan kohdan sanamuodon muuttaminen

Kuvaus:

Muutetaan yhden ainoan rypälelajikkeen mainitsemisen edellytyksenä olevaa käytetyn lajikkeen prosenttiosuutta. Poistetaan perinteiset merkinnät (Superior ja Rancio).

Muutetaan tuote-eritelmän 8 kohtaa ja yhtenäisen asiakirjan 9 kohtaa.

Tämä on vakiomuutos, koska sillä saatetaan tietoja ajan tasalle ja mukautetaan sovellettavia vaatimuksia. Tämä muutos mahdollistaa suojatun tuotteen kanssa saman tyyppisten ja samoja ominaisuuksia sisältävien viinien tuotannon. Siksi se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

Perustelu:

Ensimmäisessä kohdassa yhden ainoan rypälelajikkeen käyttöä koskevan maininnan edellytyksenä oleva muutettu prosenttiosuus on 85 %. Näin ollen se on yhdenmukainen sovellettavan lainsäädännön (komission delegoidun asetuksen (EU) 2019/33 50 artiklan 1 kohdan a alakohdan i alakohdan kanssa. Kolmannessa kohdassa poistetaan kaksi perinteistä merkintää, koska ne on poistettu käytöstä.

7.   Sertifiointielimien ja voimassa olevien sääntelyviitteiden päivittäminen

Kuvaus:

Päivitetään hyväksyttyjen tarkastuslaitosten luettelo ja päivitetään viittaukset voimassa olevaan yhteisön lainsäädäntöön.

Muutetaan eritelmän 8 ja 9 kohtaa. Muutos ei vaikuta yhtenäiseen asiakirjaan.

Tämä on vakiomuutos, koska sillä päivitetään sertifiointielinten luetteloa ja viittauksia voimassa olevaan lainsäädäntöön. Siksi se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

Perustelu:

Nämä tiedot on päivitettävä.

YHTENÄINEN ASIAKIRJA

1.   Nimi/nimet

Almansa

2.   Maantieteellisen merkinnän tyyppi:

SAN – Suojattu alkuperänimitys

3.   Rypäletuotteiden luokat

| 1. | Viini |
| --- | --- |

1.

Viini

| 5. | Laatukuohuviini |
| --- | --- |

5.

Laatukuohuviini

4.   Viini(e)n kuvaus

1.   Kuivat valkoviinit ja roseeviinit

LYHYT KIRJALLINEN KUVAUS

Valkoviinit ovat kevyitä, niiden alkoholipitoisuus on kohtuullinen ja niiden väri vaihtelee vaaleankeltaisesta kullankeltaiseen. Niiden vallitseva maku on hedelmäinen, mutta se voi yhdistyä puumaisiin ja paahdettuihin aromeihin. Viinit ovat hapokkaita ja maultaan tuoreita ja hedelmäisiä. Niissä voi olla kevyitä puumaisia tai paahdettuja vivahteita.

Roseeviinien väri vaihtelee mansikanpunaisesta vadelman tai lohen väriin. Roseeviinit ovat tuoreita, kevyitä ja keskihapokkaita. Maku on pirteä ja hedelmäinen.

| * | Kokonaisalkoholipitoisuuden on oltava EU-lainsäädännön mukaisissa rajoissa. |
| --- | --- |

*

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

11,5

Vähimmäishappopitoisuus:

4 g/l viinihappona ilmaistuna

Haihtuvien happojen pitoisuus enintään (milliekvivalenttia/litra):

10

Kokonaisrikkidioksidipitoisuus enintään (mg/litra):

180

2.   Puolikuivat, puolimakeat ja makeat valko-, rosee- ja punaviinit

LYHYT KIRJALLINEN KUVAUS

Ulkonäöltään ja tuoksultaan nämä viinit muistuttavat saman lajikkeen kuivia viinejä.

Viinit ovat alkoholipitoisuudeltaan, happoisuudeltaan ja jäännössokeripitoisuudeltaan tasapainoisia.

| * | Kokonaisalkoholipitoisuuden on oltava EU-lainsäädännön mukaisissa rajoissa. |
| --- | --- |

*

| * | Kokonaisrikkidioksidipitoisuus enintään: 180 mg/l, jos kokonaissokeripitoisuus on yli 5 g/l fruktoosina ja glukoosina ilmaistuna, ja lakisääteinen raja, jos pitoisuus on alle 5 g/l fruktoosina ja glukoosina ilmaistuna. |
| --- | --- |

*

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

9

Vähimmäishappopitoisuus:

3 g/l viinihappona ilmaistuna

Haihtuvien happojen pitoisuus enintään (milliekvivalenttia/litra):

16,7

Kokonaisrikkidioksidipitoisuus enintään (mg/litra):

—

3.   Kuiva punaviini

LYHYT KIRJALLINEN KUVAUS

Viinin väri-intensiteetti voi vaihdella keskivoimakkaasta voimakkaaseen. Sävyt vaihtelevat punaisesta violettiin, purppuraan, granaatin-, kirsikan- tai rubiininpunaiseen, ja niissä voi olla myös tiilenpunaisia sävyjä.

Aromit ovat keskivoimakkaita ja voimakkaita ja puhtaita, ja niihin voi yhdistyä myös puumaisia ja paahdettuja aromeja.

Maut ovat keskivoimakkaita ja voimakkaita, tasapainoisia ja ryhdikkäitä, ja niihin voi yhdistyä viinille ominaisia puumaisia makuja ja paahdettuja vivahteita.

| * | Kokonaisalkoholipitoisuuden on oltava EU-lainsäädännön mukaisissa rajoissa. |
| --- | --- |

*

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

12

Vähimmäishappopitoisuus:

4 g/l viinihappona ilmaistuna

Haihtuvien happojen pitoisuus enintään (milliekvivalenttia/litra):

11,7

Kokonaisrikkidioksidipitoisuus enintään (mg/litra):

150

4.   Laatukuohuviini

LYHYT KIRJALLINEN KUVAUS

Vaahto on hienostunut ja pitkäkestoinen. Valkoisissa kuohuviineissä väri vaihtelee vaaleasta kullanväriseen ja kirkkaaseen, roseekuohuviineissä sävyt vaihtelevat vaaleanpunaisesta tiilenpunaiseen. Aromit ovat puhtaita ja hedelmäisiä. Reserva-viinien aromit ovat voimakkaita. Suussa viini tuntuu tasapainoiselta, ja sen rakenne on kevyt.

| * | Kokonaisalkoholipitoisuuden on oltava EU-lainsäädännön mukaisissa rajoissa. |
| --- | --- |

*

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

10

Vähimmäishappopitoisuus:

3,5 g/l viinihappona ilmaistuna

Haihtuvien happojen pitoisuus enintään (milliekvivalenttia/litra):

13,3

Kokonaisrikkidioksidipitoisuus enintään (mg/litra):

185

5.   Viininvalmistusmenetelmät

5.1.   
  Erityiset viininvalmistusmenetelmät

Erityinen viininvalmistusmenetelmä

Kun rypälemehua tai viiniä uutetaan ja erotetaan hedelmämassasta, puristusvoiman on oltava sopiva, jotta varmistetaan, että tuotos on enintään 74 litraa 100 kilogrammasta punaisia rypäleitä ja enintään 70 litraa 100 kilogrammasta valkoisia rypäleitä.

Punaviinien valmistuksessa maseroinnin vähimmäiskeston on oltava 48 tuntia.

Valkoisten ja punaisten rypälelajikkeiden sekoittaminen on kielletty.

Kypsytyksessä käytettävien puisten pakkausten on oltava tammipakkauksia, joiden kapasiteetti on tiettyjen perinteisten merkintöjen käytölle voimassa olevassa lainsäädännössä asetettujen tilavuuden raja-arvojen mukainen.

Kypsytys tapahtuu tynnyreissä.

5.2.   
  Enimmäistuotokset

Goblet-leikatut valkoiset lajikkeet

7 860 kilogrammaa rypäleitä hehtaaria kohti

55 hehtolitraa hehtaaria kohden

Goblet-leikatut punaiset lajikkeet

6 430 kilogrammaa rypäleitä hehtaaria kohti

47,58 hehtolitraa hehtaaria kohden

Säleiköllä tuetut valkoiset lajikkeet

11 430 kilogrammaa rypäleitä hehtaaria kohti

80 hehtolitraa hehtaaria kohden

Säleiköllä tuetut punaiset lajikkeet

10 000 kilogrammaa rypäleitä hehtaaria kohti

74 hehtolitraa hehtaaria kohden

6.   Rajattu maantieteellinen alue

Rajattu maantieteellinen alue kattaa viininviljelylohkot ja viinitarhat seuraavissa kunnissa:

| — | Almansa |
| --- | --- |

—

Almansa

| — | Alpera |
| --- | --- |

—

Alpera

| — | Bonete |
| --- | --- |

—

Bonete

| — | Corral Rubio |
| --- | --- |

—

Corral Rubio

| — | Higueruela |
| --- | --- |

—

Higueruela

| — | Hoya Gonzalo |
| --- | --- |

—

Hoya Gonzalo

| — | Pétrola |
| --- | --- |

—

Pétrola

| — | Chinchilla: aluetta rajaa rinnakkaistie AB-402 (joka kulkee Hornasta Venta de Alhamaan); yhdellä puolella rajanaapureina ovat Pétrolan ja Corral Rubion kunnat ja toisella puolella Boneten, Higueruelan ja Hoya Gonzalon kunnat. |
| --- | --- |

—

Chinchilla: aluetta rajaa rinnakkaistie AB-402 (joka kulkee Hornasta Venta de Alhamaan); yhdellä puolella rajanaapureina ovat Pétrolan ja Corral Rubion kunnat ja toisella puolella Boneten, Higueruelan ja Hoya Gonzalon kunnat.

7.   Pääasialliset rypälelajikkeet

GARNACHA TINTORERA

MONASTRELL

VERDEJO

8.   Yhteyden/yhteyksien kuvaus

8.1.   
  Viini

Alkuperänimityksen ”Almansa” tuotantoalue sijaitsee siirtymäalueella, viinitarhat sijaitsevat tasankoalueilla, joilla maaperä on läpäisevää, kalkkipitoista ja vähäravinteista. Lisäksi sateita saadaan keskimäärin vähän, alle 250 millimetriä vuodessa. Vähäisten sateiden, maaperän läpäisevyyden ja alhaisen tuotoksen ansiosta tuotetaan viinejä, jotka ovat hyvin aromikkaita ja väriltään hyvin intensiivisiä.

8.2.   
  Laatukuohuviini

Äärimmäisten lämpötilojen ja hyvin kalkkipitoisen maaperän ansiosta alueella voidaan viljellä hyväksyttyjä lajikkeita, jotka antavat viineille ryhtiä ja tasapainoa. Pienet sademäärät ja auringonvalo vaikuttavat puolestaan viinien luonnolliseen alkoholipitoisuuteen, jolloin voidaan tuottaa viinejä, joiden alkoholipitoisuus on määritelmän mukainen. Kuohuviinien tuotannossa cuvéena käytetään edellisessä kohdassa kuvattuja viinejä, joten näiden yhteyttä koskevaa kuvausta voidaan soveltaa myös kuohuviineihin.

9.   Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Jotta etiketissä voidaan mainita yksi ainoa lajike, rypäleistä vähintään 85 prosenttia on oltava kyseisen lajikkeen rypäleitä ja lajikkeen on oltava mainittuna viinirekisterissä.

Linkki tuote-eritelmään

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

---

(1)  EYVL L 9, 11.1.2019, s. 2.

---